14. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.118/1633 της 8/27 Ιουν. 1974  (ΦΕΚ Β΄ 644) Περί αυξήσεως των υπό του Ταμείου Επικουρικής Ασφαλίσεως Ηλεκτροτεχνιτών Ελλάδος παρερχομένων συντάξεων. Έχοντες υπ’ όψει: α)Τας διατάξεις της παρ. 4 του άρθρ. 1 του Ν.Δ 4577/66 «περί τροποποιήσεως και συμπληρώσεως της νομοθεσίας περί κοινωνικής ασφαλίσεως και περί ετέρων τινών διατάξεων». β)Τας διατάξεις του άρθρ. 42 του υπ’ αριθ. 175/73 Ν.Δ/τος «περί Υπουργικού Συμβουλίου και Υπουργείων», τεθέντος εν ισχύϊ δια του υπ’ αριθ. 396/73 Π.Δ/τος και  γ)Γνώμην του Διοικητικού Συμβουλίου του Ταμείου Επικουρικής Ασφαλίσεως Ηλεκτροτεχνιτών Ελλάδος την ληφθείσαν κατά την υπ’ αριθ. 3 από 16 Ιαν. 1974, συνεδρίασιν αυτού και υποβληθείσαν ημίν δια της υπ’ αριθ. 232 από 19 Ιαν. 1974 αναφοράς του, αποφασίζομεν: 1.Από της 1 Απρ. 1974 αυξάνονται αι υπό του Ταμείου Επικουρικής Ασφαλίσεως Ηλεκτροτεχνιτών Ελλάδος παρεχόμεναι συντάξεις, ων η έναρξις εμπίπτει εις το μέχρι 31 Δεκ. 1973 χρονικόν διάστημα, ως ακολούθως: α)Κατά ποσοστόν 15% δια το τμήμα της συντάξεως μέχρι του ποσού των 1500 δραχμών. β)Κατά ποσοστόν 10% δια το τμήμα της συντάξεως από 1501 μέχρι 2500 δραχμών, και γ)Κατά ποσοστόν 5% δια το τμήμα της συντάξεως από 2501 δραχμών και άνω. 2.Το υπό του ως άνω Ταμείου παρεχόμενον κατώτατον όριον μηνιαίας συντάξεως ορίζεται από 1 Απρ. 1974 εις 1.000 δραχμάς. Η παρούσα δημοσιευθήτω δια της Εφημερίδος της Κυβερνήσεως. 39.Ν.ι.13-14 Ταμείο Επικ.Ασφαλίσεως Ηλεκτροτεχνιτών Ελλάδος (ΤΕΑΗΕ) 262 